Па дарозе да шклянога паліцэйскага будынка імя Саакашвілі пабачыў і офіс з партрэтам Сталіна. Заглянуў у нейкае турагенцтва даведацца кошты на кватэры. У паўпадвальчыку з разляжанай канапай і клышаногім крэслам сядзеў над ноўтбукам сталага веку грузін. Даў мне знак сесці. Доўга муляў нейкія свае размовы, потым пачаў пытацца, а хто я, а адкуль. Кажу, проста назавіце кошты, колькі за дзень. Некуды пачаў тэліць, нарэшце выдаў: сто лары за дзень, аднапакаёўка.